  Майя Бывальцева Берло нуналскын Удмуртиын эшшо 142 адями коронавирус инфекциез вормиз. Куинь мурт кулӥз – воргоронлы 65 арес вал, кышномуртъёслы 61 но 65 арес. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. 18-тӥ коньывуонлы элькунын коронавирус инфекциен черлан 110 выль учыръёсты пусйизы Висёнэз Ижкарын 60 адямилэсь шараязы, Воткаын – 17, Сарапулын – 11, Дэри, Камбарка ёросъёсын – вить, Шаркан, Каракулино ёросъёсын – куинь, Сьӧлта, Ува ёросъёсын – кык, Сарапул, Вотка ёросъёсын – одӥг. Туннэ нуналлы элькунын коронавирус инфекциен черлан 7 сюрс 422 учыр лабораториосын зэматэмын. 5 сюрс 196 адями йӧназ, 133 мурт кулӥз. Та дыре 109-лэн висисьёслэн тазалыксы секыт лыдъяське. Удмуртиын коронавируслы 447 сюрс 28 эскеронъёс ортчытӥзы ни, берло нуналскын – 5 сюрс 144. Тегъёс: Тазалык Ижкар висён Удмуртия коронавирус  